Guangzhou Evergrande ta lashe kofin CSL na 7 a jere - china radio international
Guangzhou Evergrande ta lashe kofin CSL na 7 a jere
2017-10-25 21:24:27 cri
Kungiyar kwallon kafa ta Guangzhou Evergrande, ta lashe kofin gasar zakarun kulaflika ta kasar Sin CSL karo na 7 a jere, gabanin ma ta kammala sauran wasannin ta biyu na kakar bana. Kungiyar ta cimma wannan nasara ne bayan da ta doke takwarar ta ta Guizhou Hengfeng da ci 5 da 1, a wasan mako na 28 da suka buga a Lahadin karshen mako.
Dan wasan kungiyar Gao Lin, ya jefa kwallon sa ta 100，cikin minti na 15 da take kwallo. Kaza lika Alan ya kara kwallo ta biyu a ragar Guizhou Hengfeng mintuna 2 bayan kwallon farko.
Dan lokaci bayan kwallon biyu a ragar Guizhou Hengfeng, sai Wang Fan ya ciwa Guizhou kwallon su ta farko, sai dai ba da jimawa ba kuma sai dan wasan kungiyar Du Wei ya ci gida, wanda hakan ya sanya tazarar su da Guangzhou Evergrande ta fadada.
Gabanin tashi daga wasan ne kuma Yu Hanchao, da Muriqui suka kara kwallaye daya daya a ragar Guizhou Hengfeng, haka kuma aka tashi Evergrande na da kwallaye 5 Guzhou na da 1.
A daya hannun kuma kungiyar Shanghai SIPG dake matsayi na biyu a teburin gasar da maki 9, kasa da Guangzhou Evergrande, ta yi rashin nasara a hannun Guangzhou R&F a gida, inda suka tashi wasan su na karshen mako, Shanghai SIPG na da kwallo 1 Guangzhou R&F na da kwallo 2. Ita ma dai kungiyar Shanghai SIPG na da ragowar wasanni biyu kafin karkare wannan gasa.(Saminu Alhassan)
v Sakamakon wasan share fagen gasar cin kofin duniya na 2018 2017-10-12 13:49:42
v Ecuador na iya samun gurbin buga kasar cin kofin duniya in ji kocin ta 2017-09-21 09:28:09
v Dembele zai yi jiyyar watanni 3 zuwa 4 jim kadan bayan komawar sa Barcelona 2017-09-21 09:27:18